Rekordindsamling sikrer 8 millioner til BørneTelefonen | Middelfart AVISEN
Forside Danmark Rekordindsamling sikrer 8 millioner til BørneTelefonen
Søndag den 24. marts var mere end 7700 frivillige landet rundt på gaden for at samle ind til BørneTelefonen.De mange indsamlere gjorde en kæmpe indsats og fik samlet imponerende 8 millioner kroner ind, hvilket er et rekordhøjt beløb for Børns Vilkår.
“Det gør mig utrolig glad og stolt, at så mange mennesker havde lyst til at bruge et par timer af deres søndag på at hjælpe svigtede børn i Danmark. Takket være deres indsats og den flotte indsamling, kan vi nu hjælpe endnu flere børn og unge på BørneTelefonen,” siger direktør i Børns Vilkår, Rasmus Kjeldahl.
“Vi hører fra vores indsamlere på tværs af landet, at de bliver taget rigtig godt imod, når de har været forbi med indsamlingsbøtterne. Vi er meget taknemmelige for den opbakning, vi har mødt,” siger Rasmus Kjeldahl.
I 2018 var der knap 50.000 rådgivninger af børn på BørneTelefonen, der havde brug for en lyttende voksen.
Desværre var der stadig henvendelser, rådgiverne ikke kunne nå at besvare. Derfor går pengene fra landsindsamlingen blandt andet til, at BørneTelefonen kan blive i stand til at hjælpe endnu flere børn.
Tidligere artikelGlæden ved at gå
Næste artikelIndbrud i forretning – biler set køre fra stedet